Branham var en av de første predikantene fra USA som reiste på vekkelsesturné til europeiske land. Han kunne tale for fulle hus i land etter land i etterkrigsårene, og det var særlig ryktet om hans helbredende evner som samlet folk. Den amerikanske senatoren William Upshaw som hadde vært krøpling i 59 år hevdet seg spontant helbredet ved Branhams håndspåleggelse. Samtidig var det historier om personer som hadde opplevd det motsatte, blant andre en ung mann med diabetes som var overbevist om at Branham hadde helbredet ham og som døde da han kuttet ut insulin.